2018. gada Noteikumi Nr.

Rīgā (prot. Nr. .§)

**Grozījumi Ministru kabineta 2012. gada 17. aprīļa noteikumos Nr. 275**

**„Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam”**

Izdoti saskaņā ar

Veterinārmedicīnas likuma

42.1 panta otro daļu

Izdarīt Ministru kabineta 2012. gada 17. aprīļa noteikumos Nr. 275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam” (Latvijas Vēstnesis, 2012, 62. nr.; 2013, 52. nr.; 2014, 236. nr.; 2016, 239. nr.; 2018, 34 nr.) šādus grozījumus:

1. Izteikt 3.1 punktu šādā redakcijā:

„3.1 Valsts vides dienests ir regulas Nr. 142/2011 6. panta 8. punktā minētā kompetentā iestāde, kura sniedz atzinumu par atbilstību prasībām, kas noteiktas regulas Nr. 142/2011 III pielikuma V nodaļas B daļas 3., 4. un 5. punktā attiecībā uz dedzināšanas iekārtām, kurās par kurināmo izmanto:

3.11. lauksaimniecības dzīvnieku kūtsmēslus un kuru kopējā nominālā ievadītā siltuma jauda nepārsniedz 50 megavatus;

3.12. vienīgi nepārstrādātus mājputnu mēslus un kuru kopējā nominālā ievadītā siltuma jauda ir ne lielāka par pieciem megavatiem.”

2. Izteikt 19. punktu šādā redakcijā:

„19. Latvijas teritorijā vai no Latvijas uz citu Eiropas Savienības dalībvalsti transportējamu blakusproduktu apritē iesaistītā persona nodrošina tirdzniecības dokumentu atbilstoši regulas Nr. 142/2011 17. pantā noteiktām prasībām.”

3. Svītrot 20. punktu.

4. Svītrot 1. pielikumu.

5. Papildināt noteikumus ar VII nodaļu šādā redakcijā:

"**VII. Noslēguma jautājums**

39. Grozījumi šo noteikumu 19. punktā par regulas Nr. 142/2011 17. pantā noteiktām prasībām atbilstoša tirdzniecības dokumenta nepieciešamību blakusproduktu transportēšanai Latvijas teritorijā un no Latvijas uz citu Eiropas Savienības dalībvalsti stājas spēkā 2019. gada 1. janvārī.”

Ministru prezidents Māris Kučinskis

Zemkopības ministrs Jānis Dūklavs